અમદાવાદઃ શહેરના જુદા જુદા વિસ્તારમાં અપમૃત્યુના બે બનાવ બન્યા છે, જેમાં એક યુવાને નદીમાં પડતું મૂકી અાત્મહત્યા કરી હતી જ્યારે એક યુવાનને કરંટ લાગતાં મોત થયું હતું. અા અંગેની વિગત એવી છે કે સરદારનગર વિસ્તારમાં ઔડા માર્કેટની પાછળ અાવેલ સિંધી કોલોની ખાતે રહેતા નીતિન સુરેશકુમાર રાહેરા નામના ૨૦ વર્ષના યુવાને અગમ્ય કારણસર ઈન્દિરાબ્રિજ નીચે સાબરમતી નદીમાં ઝંપલાવી અાત્મહત્યા કરી હતી. અા ઉપરાંત નરોડામાં જીઅાઈડીસી ફેઝ નં.૪ નજીક ચાલતા અારસીસીના નવા રોડના કામકાજ દરમિયાન ઈલેક્ટ્રિક શોર્ટ લાગવાથી હીરાભાઈ જગેશ્વર કોળી નામના ૨૦ વર્ષના યુવાનનું ઘટનાસ્થળે જ મોત થયું હતું. પોલીસે અા અંગે ગુના દાખલ કરી તપાસ હાથ ધરી છે.